Jérémy Manzorro

Žeremi Manzoras (Jérémy Philippe Bernard Manzorro; g. 1991 m. lapkričio 11 d.) – Prancūzijos futbolininkas, saugas. 

Žaidė Lietuvoje. Atstovavo Marijampolės „Sūduvai“ ir Vilniaus „Žalgirio“ klubui.

 Karjera 
Gimė ir augo Vilerbane, o futbolą pradėjo žaisti nuo trejų metų. Rungtyniavo savo miesto komandoje, kurios treneriu buvo jo tėtis. 

Vėliau šešerius metus treniravosi Lione, o profesionalo karjera prasidėjo „Reims“ klube. Būdamas 18 m. amžiaus sužaidė keletą rungtynių Prancūzijos antrojoje lygoje.

2012–2013 m. žaidė Prancūzijoje Football Bourg-en-Bresse Péronnas 01 klube. 

Išvyko į Bulgariją. 2013–2014 m. sezone žaidė PSFK Černomorec Burgas. 

2014–2016 m. priklausė PFK Slaviâ Sofiâ, buvo nuomos pagrindais skolinamas Kipro Anórthōsis Ammóchōstos (2016 m.).

2017 m. žaidė Irane, kur atstovavo Paykan FC.

 FK Sūduva 
2017 m. žaidė „Sūduvos“ klube.https://alyga.lt/naujiena/j.-manzorro-galime-nuveikti-geru-dalyku/4579 A lygoje sužaidė 10 rungtynių, o įvarčių nepelnė. 

2017 m. rugpjūčio 27 d. pasižymėjo pelnydamas įvartį LFF taurės turnyre prieš tuometinius „Trakus“. Po žaidėjo tikslaus smūgio rezultatas tapo 4:1, kuris nebepakito iki rungtynių pabaigos.http://lietuvosfutbolas.lt/rungtynes/suduva-trakai-1088751/ „Sūduvos“ klubas pateko į pusfinalį.

 FK Žalgiris 
2018 m. tapo Vilniaus „Žalgirio“ nariu.https://alyga.lt/zaidejas/jeremy-manzorro/737  Sužaidė 25 rungtynes A lygoje ir pasižymėjo pelnydamas du įvarčius.

 Pavlodaro „Irtyšius“ 
2019 m. išvyko į Kazachstaną ir tapo Pavlodaro „Irtyšiaus“ nariu. Sužaidė 26 rungtynes Premjer lygoje ir pasižymėjo pelnydamas šešis įvarčius.

 Karagandos „Šahter“ 
2020 m. pradžioje prisijungė prie Karagandos „Šahter“. Premjer lygoje sužaidė vos trejas rungtynes ir pelnė vieną įvartį

 FK Tobyl (Tobol) 
Nuo 2020 m. vasaros kita karjeros stotele tapo „Tobol“ klubas. Per du sezonus sužaidė 35 rungtynes ir pelnė šešis įvarčius. 

Su „Tobol“ klubu 2021 m. tapo Kazachstano čempionu.

 FK Astana 
2022 m. „Astanos“ klubas (Kazachstanas) pranešė apie naujoką.https://vesti.kz/kazfutbol/astana-podpisala-chempiona-kpl-iz-frantsii-307415/https://fcastana.kz/news/ofitsialno-zheremi-manzorro-s-nami

 Sandecja 
2023 m. rungtyniavo MKS Sandecja Nowy Sącz (Lenkija).https://sandecja.pl/aktualnosci/jeremy-manzorro-zawodnikiem-sandecji-5018 

2023 m. vasarą persikėlė į Indiją ir atstovavo Jamshedpur FC.Jeremy Manzorro joins Jamshedpur FC on one-year contract Pasirašyta vienerių metų trukmės sutartis.

 Pasiekimai 
 su FK Sūduva
 2017 m. čempionas.

 su FK Žalgiris
 2018 m. vicečempionas.

 su „Tobol“ klubu
 2021 m. čempionas.
 2021 m. Supertaurės laimėtojas.

 Išnašos 

 Nuorodos 
 FLASHSCORE
 Transfermarkt
 fkzalgiris.lt
 rsport.ria.ru
 lietuvosfutbolas.lt
 Globalsportsarchive

Manzorro
Manzorro